
ΑΠΟΦΑΣΕΙ Σ 

Αριθ. 2/28803/0022 (1) 

Τροποποίηση της 2/42024/0022 (ΦΕΚ 122Β’) κοινής 
Υπουργικής Απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ.7 του άρθρου 1 του Ν.2909/ 2001 
(ΦΕΚ 90 τ.Α’) «Ρυθμίσεις θεμάτων εισαγωγής στην Τριτοβάθ¬ 
μια Εκπ/ση και άλλες διατάξεις». 

2. Τις διατάξεις του Ν.2525/97 (ΦΕΚ 188 τ.Α’) «Ενιαίο Λύ¬ 
κειο, πρόσβαση αποφοίτων του στην Τριτοβάθμια Εκπ/ση, 
αξιολόγηση εκπ/κού έργου» όπως τροποποιήθηκαν και αντι- 
καταστάθηκαν με τις διατάξεις του άρθρου 1 του 
Ν.2009/2001. 

3. Το Π.Δ.86/2001 (ΦΕΚ 73τ.Α’) «Αξιολόγηση των μαθητών 
Ενιαίου Λυκείου». 

4. Το Π.Δ. 197/1993 (ΦΕΚ 71 τ.Α’). 

5. Το Π.Δ. 100/1996 (ΦΕΚ78τ.Α’). 

6. Τις διατάξεις του Ν.2362/95 «περί Δημοσίου Λογιστικού 
Ελέγχου των δαπανών του Κράτους και άλλες διατάξεις» 

7. Τις διατάξεις του άρθρου 40 του Ν.849/78, όπως συ¬ 
μπληρώθηκε με το άρθρο δτου Ν.2129/93. 

8. Το γεγονός ότι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογισμού. 


9. Την 1100383/1330/Α0006/31.10.2001 (ΦΕΚ 1485 τ.Β’) 
απόφαση του Πρωθυπουργού και Υπουργού Οικονομικών με 
θέμα «Καθορισμός αρμοδιοτήτων των Υφυπουργών Οικονο¬ 
μικών», αποφασίζουμε: 

Τροποποιούμε την 2/42024/0022/2001 (ΦΕΚ 122 τ.Β’) Κοι¬ 
νή Υπουργική Απόφαση ως ακολούθως: 

1. Η πρώτη περίοδος της παρ.2 του άρθρου 2, της ανωτέ¬ 
ρω απόφασης «Η εκκαθάριση ....οικείων φορέων» αντικαθί¬ 
σταται ως εξής: 

«Η καταβολή των αποζημιώσεων αυτών γίνεται με κατα¬ 
στάσεις που συντάσσονται από τους εκκαθαριστές των τα¬ 
κτικών αποδοχών των δικαιούχων εκκαθαρίζονται και ενταλ- 
ματοποιούνται από την οικεία Υπηρεσία Δημοσιονομικού 
Ελέγχου σε βάρος του οικείου ειδικού φορέα και ΚΑΕ του 
προϋπολογισμού του ΥΠΕΠΘ. 

2. Η παρ. 2του άρθρου 3της ανωτέρω απόφασης όπως συ¬ 
μπληρώθηκε με την 2/4032/0022/2002 (ΦΕΚ 213 τ.Β’) όμοια 
αντικαθίσταται ως εξής: 

«Η καταβολή των αποζημιώσεων του παρόντος άρθρου 
στους δικαιούχους ιδιωτικούς εκπαιδευτικούς γίνεται από 
την οικεία Δ.Ο. Υ. με τακτικό χρηματικό ένταλμα σε βάρος του 
προϋπολογισμού του ΥΠΕΠΘ και με βάση τις καταστάσεις 
εκκαθάρισης της οικείας Δ/νσης ή Γραφείου Δευτεροβάθ¬ 
μιας Εκπαίδευσης». 

3. Η ισχύς της παρούσας αρχίζει από τη δημοσίευση της 
στην Εφημερίδατης Κυβερνήσεως και οι διατάξεις της εφαρ¬ 
μόζονται και για την καταβολή των προβλεπομένων από την 
2/42024/0022/2001 (ΦΕΚ 122 τ.Β’) όμοια αποζημιώσεων οι 
οποίες δεν έχουν ενταλματοποιηθεί μέχρι την έναρξη ισχύος 
τηςπαρούσης. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Μαΐου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓ. ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

( 2 ) 

Διόρθωση της Φ. 33590/7405/10.4.2003 απόφασης του 
Υφυπουργού Εσωτερικών Δημόσιας Διοίκησης και 
Αποκέντρωσης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 33590/9178/20.5.2003 απόφαση του Υφυπουρ¬ 
γού Εσωτερικών Δημ. Διοίκησης και Αποκ/σης, διορθώνεται η 

Φ. 33590/7405/10.4.2003 όμοια απόφαση ως προς το επώνυ¬ 
μο από το εσφαλμένο «ΣΤΟΓΙΑΝΟΒΑ» στο ορθό «ΠΑΝΟΒΑ». 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-Φ- 

Αριθ. Φ.30055/10134/434 (3) 

Τροποποίηση των διατάξεων: α) της παραγράφου 1 του 
άρθρου 6 και β) αντικατάσταση της παρ. 3 του άρθρου 
8 του Κανονισμού του κλάδου Προνοίας του Ταμείου 
Συντάξεων Εφημεριδοπωλών και Υπαλλήλων Πρακτο¬ 
ρείων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν. 1601/1950 «περί συ- 
στάσεως ειδικού Λόγ/σμού Προνοίας παρά τω Ταμείω Συ¬ 
ντάξεων Εφημεριδοπωλών και Υπαλλήλων Πρακτορείων» 
(ΦΕΚ 296/1950 τ.Α'). 

2. Τις διατάξεις του άρθρου 59 παρ. 1 του Α. Ν. της 11.11.1935 
όπως αυτό αυθεντικά ερμηνεύτηκε με το άρθρο 1 του Α.Ν. 
694/1937 σε συνδυασμό με τις διατάξεις του Ν.Δ. 2520/1953. 

3. Τις διατάξεις του άρθρου 7 του Ν. 1275/82 (Α.100) "Αύ¬ 
ξηση των συντάξεων ΤΕΒΕ, ΤΑΕ, ΤΣΑ και Ταμείου Ασφαλίσε- 
ως Επιχειρηματιών Κινηματογράφου". 

4. Τις διατάξεις του άρθρου 29 του Ν. 1558/85 (Α. 137) όπως 
προστέθηκαν με το άρθρο 27του Ν. 2081/92 (Α. 154) καιαντι- 
καταστάθηκαν με τις διατάξεις του άρθρου 1 παρ.2α του Ν. 
2469/97 (Α. 38) «Περιορισμοί και βελτίωση της αποτελεσμα- 
τικότητας των κρατικών δαπανών και άλλες διατάξεις». 

5. Την 80088/31.10.2001 (ΦΕΚ 1485/Β/31.10.2001) κοινή 
απόφαση του Πρωθυπουργού και του Υπουργού Εργασίας 
και Κοιν. Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοιν.Ασφαλίσεων». 

6. Τις 56 και 57/30.5.2002 αποφάσεις του Δ.Σ. του Ταμείου 
Συντάξεων Εφημεριδοπωλών και Υπαλλήλων Πρακτορείων. 

7. Τις 107-Η/Π 736-667/1.8.2002 και 3982/27.2.2003 οικονομι¬ 
κές εκθέσεις της Δ/νσης Αναλογιστικών Μελετών της Γ.Γ.Κ.Α. 

8. Το γεγονός ότι απο την απόφαση αυτή προκαλείται δα¬ 
πάνη ύψους 700 χιλ. Ευρώ περίπου ετησίως για την επόμενη 
5ετία, η οποία δεν βαρύνει τον Κρατικό προϋπολογισμό άλλά 
θα καλύπτεται για τα επόμενα πέντε χρόνια απο τον προϋπο¬ 
λογισμό του ΤΣΕΥΠ και θα βαρύνει τον ΚΑΕ 0631. 

9. Την γνώμη του Συμβουλίου Κοινωνικής Ασφάλισης που 
διατυπώθηκε κατά την 7η/15.4.2003 συνεδρίασή του, απο¬ 
φασίζουμε: 

1. Ηπαρ. 1 του άρθρου 6του Κανονισμού του κλάδου Πρό¬ 
νοιας του Ταμείου Συντάξεως Εφημεριδοπωλών και Υπαλλή¬ 
λων Π ρακτορείων, όπως ισχύει με τη ν Φ.55/276/14.4.1997 (Β 
342) απόφαση του Υπουργού Εργασίας και Κοινωνικών 
Ασφαλίσεων τροποποιείται ως εξής: 

Άρθρο 6 

Βάση Υπολογισμού των Παροχών 

1. Ως αποδοχές για τον υπολογισμό των παροχών λαμβά- 
νεται ο μέσος όρος αυτών κατά τους τελευταίους τριάντα έξι 
(36) μήνες πριν την επέλευση της ασφαλιστικής περίπτωσης 
που προσδιορίζονται ειδικά όπως αναφέρεται πιο κάτω: 

α) Γιατην κατηγορίατων ασφαλισμένων Εφημεριδοπωλών 
τα κατώτατα όρια των βασικών μισθών της 2ης μισθολογικής 
κλίμακας της Συλλογικής Σύμβασης Εργασίας «Για τους 
όρους αμοιβής και εργασίας των υπαλλήλων - μελών της 
Ένωσης Προσωπικού Ημερησίων Εφημερίδων Αθηνών που 
απασχολούνται σε εφημερίδες - μέλη της Ένωσης Ιδιοκτη¬ 
τών Ημερησίων Εφημερίδων Αθήνας» που ισχύει κατά το 
χρόνο διακοπής της εργασίας τους (χωρίς τα οικογενειακά 
και κάθε άλλου είδους επιδόματα και προσαυξήσεις), που 
αντιστοιχούν στα συντάξιμα χρόνια πραγματικής υπηρεσίας 
τους στην ασφάλιση. 


β) Γ ιατην κατηγορίατων ασφαλισμένων υπαλλήληων Πρα¬ 
κτορείων οι αποδοχές που καταβάλλονται σ’ αυτούς και υπό- 
κεινται σε εισφορά υπέρ του Ταμείου, οι οποίες δεν μπορούν 
να είναι μεγαλύτερες από τα κατώτατα όρια βασικών μισθών 
της 2ης μισθολογικής κλίμακας (χωρίς οικογενειακά και κά¬ 
θε άλλου είδους επιδόματα και προσαυξήσεις) της Συλλογι¬ 
κής Σύμβασης Εργασίας «Για τους όρους αμοιβής και εργα- 
σίαςτων υπαλλήλων - μελώντης Ένωσης Προσωπικού Ημε¬ 
ρησίων Εφημερίδων Αθηνών που απασχολούνται σε 
εφημερίδες - μέλη της Ένωσης Ιδιοκτητών Ημερησίων Εφη¬ 
μερίδων Αθηνών». 

2. Η παράγραφος 3 του άρθρου 8 του ίδιου Κανονισμού, 
όπως ισχύει με την Φ55/3/985/10.5.1988 Υπουργική Απόφα¬ 
ση, αντικαθίσταται ως εξής: 

«3. Το ποσό του εφάπαξ βοηθήματος δεν μπορεί να υπερ¬ 
βαίνει σε καμμία περίπτωση το ποσό που λαμβάνει ασφαλι¬ 
σμένος στον Κλάδο Πρόνοιας με 35 χρόνια ασφάλισης για τις 
κατηγορίες των ασφαλισμένων Εφημεριδοπωλών και Υπαλ¬ 
λήλων Πρακτορείων.» 

Η ισχύς της απόφασης αυτής αρχίζει από 1.1.2003. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 19 Μαίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-Φ- 

Αριθ. 6311 (4) 

Τροποποίηση Οργανισμού Εσωτερικής Υπηρεσίας Δή¬ 
μου Πύργου, Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81. όπως αντι- 
καταστάθηκαν με τις όμοιες του άρθρου 8 του Ν. 2307/95. 

2. Τις διατάξεις του Ν.2503/97 «Διοίκηση, οργάνωση, στε- 
λέχωση της περιφέρειας, ρύθμιση θεμάτων τοπικής αυτοδι¬ 
οίκησης και άλλες διατάξεις». 

3. Την 190/2003 απόφαση του Δημοτικού Συμβουλίου Πύρ¬ 
γου περί τροποποίησης του ΟΕΥ του Δήμου. 

4. Το 68/9.8.2003 πρακτικό του Υπηρεσιακού Συμβουλίου 
Υπαλλήλων ΟΤΑ Ν. Ηλείας, στην οποία γνωμοδοτεί θετικά 
για την τροποποίηση του ΟΕΥτου Δήμου Πύργου, αποφασί¬ 
ζουμε: 

Τροποποιούμε την 2997/20.4.1999 απόφασή μας (ΦΕΚ 
649/17.5.1999) «περί έγκρισης οργανισμού Εσωτερικής 
Υπηρεσίας του Δήμου Πύργου» που τροποποιήθηκε και συ¬ 
μπληρώθηκε με τις 12852 + 12858/5.9.2000 (ΦΕΚ 

1183/25.9.2000) και 18534/9.1.2001 (ΦΕΚ 69/29.1.2001) 
όμοιες όπως κατωτέρω: 

Άρθρο 7 

Το άρθρο 7 του ΟΈΎ. αντικαθίσταται ως εξής: 

Αρμοδιότητες Δ/νσης Δημοτικής Αστυνομίας βάσει του 
Π.Δ. 23/2002 (ΦΕΚ 19/7.2.2002 Τεύχος Α'). 

ΔΙΑΘΡΩΣΗ ΤΗΣ ΔΗΜΟΤΙΚΗΣ ΑΣΤΥΝΟΜΙΑΣ 

1. ΔΙΕΥΘΥΝΤΗΣ 

2. ΥΠΟΔΙΕΥΘΥΝΤΗΣ 

3. ΤΜΗΜΑ Α.: 

ΓΡΑΦΕΙΟ 1.: 

ΑΡΜΟΔΙΟΤΗΤΕΣ ΕΛΕΓΧΟΥ ΠΡΟΣΤΑΣΙΑΣ ΠΕΡΙΒΑΛΛΟ¬ 
ΝΤΟΣ ΚΑΙ ΟΙΚΟΔΟΜΗΣΗΣ, ΚΑΘΑΡΙΟΤΗΤΑΣ ΚΥΚΛΟΦΟΡΙΑΣ 
ΚΑΙ ΣΤΑΘΜΕΥΣΗΣ ΟΧΗΜΑΤΩΝ: 

• Τον έλεγχο της τήρησης των διατάξεων που αφορούν 
την καθαριότητα, την κυκλοφορία και στάθμευση των οχη¬ 
μάτων, την οικοδόμηση, την ύδρευση, την άρδευση, την απο¬ 
χέτευση, την ηχορύπανση, την ρύθμιση των θαλασσών από 
πηγές ξηράς, την προστασία των επίγειων και υπογείων υδά- 

τινων αποθεμάτων και την προστασία του περιβάλλοντος 
«άρθρο 24 Π.Δ/τος 410/95 (Α 231)»». 

• Τον έλεγχο για την εφαρμογή των διατάξεων για την κοι¬ 
νή ησυχία, την καθαριότητα και αισθητική των πόλεων, ευκο- 
σμία και ευταξία "Αστ. Διατάξεις 6/1996, (Β1028) και 3/1996, 
(Β 15) άρθρο 17 της Υγειονομικής Διάταξης Υ1 β/2000/95 και 
άρθρο 417 Π.Κ, (Β 343)". 

• Τον έλεγχο της τήρησης των διατάξεων που αφορούν τη 
ρύθμιση της κυκλοφορίας με υποδείξεις και σήματα τωντρο- 
χονόμων «άρθρο 3 του Ν. 2696/1999, (Α57)». 

• Τον έλεγχο της τήρησης των διατάξεων που αφορούν τη 
σήμανση των εργασιών που εκτελούνται στις οδούς «άρθρο 
9τουΝ. 2696/1999 (Α57)». 

• Τον έλεγχο της τήρησης των διατάξεων που αφορούν τις 
υποχρεώσεις αυτών που εκτελούν έργα και εναποθέτουν υλι¬ 
κά και εργαλεία στις οδούς, στο Δημοτικό ή Κοινοτικό Δίκτυο 
«άρθρο 47του Ν. 2696/1999, (Α57)». 

• Τον έλεγχο της τήρησης των διατάξεων για την προστα¬ 
σία του αστικού και περιαστικού πρασίνου. 

• Τον έλεγχο της τήρησης των διατάξεων που αφορούν τη 
στάθμευση οχημάτων «άρθρο 34 του Ν. 2696/1999 ΚΟΚ, (Α57)». 

• Τον έλεγχο της τήρησης των διατάξεων του Γενικού Οι¬ 
κοδομικού Κανονισμού και των διατάξεων για τις επικίνδυνες 
οικοδομές «Ν. 1577/1985, (Α 210), Ν. 651/1977, (Α207), Ν. 
1647/1986, (Α141) και Π.Δ. της 13.4.1929, (Α153)» και το άρ¬ 
θρο 27 παρ. 3 του Γενικού Οικοδομικού Κανονισμού Ν. 
1577/1985 (Α210)». 

• Τον έλεγχο της τήρησης των διατάξεων για την επίβλεψη 
εφαρμογής διακοπής εργασιών, λόγω έλλειψης μέτρων 
ασφαλείας και υγιεινής «άρθρο 116 του Π.Δ. 1073/1981, 
(Α260)». 

• Την αφαίρεση άδειας οικοδομής για ασφαλιστικές ει¬ 
σφορές «άρθρο 41 παρ. 2 Κανονισμού Ασφάλισης ΙΚΑ 816/Β - 
65 όπως αντικαταστάθηκε με την παρ. 3 ΑΥΚΥ Φ 
21/21/1473/1972, (Β 324)»». 

• Τον έλεγχο της τήρησης των διατάξεων που αφορούν τις 
εκπομπές ρύπων, θορύβων κλπ. από οχήματα «άρθρο 15 
παρ. 1 του Ν. 2696/1999, (Α57)». 

• Τον έλεγχο της τήρησης των διατάξεων που αφορούντη 
λειτουργία δημοτικών ή κοινοτικών εργαστηρίων και τον 
έλεγχο των υγρών, στερεών και αέριων αποβλήτων, της ρύ¬ 
πανσης των υδάτων και της θάλασσας (άρθρο 24 Π.Δ 
410/95). 

ΓΡΑΦΕΙΟ 2: 

ΕΠΙΒΟΛΗΣ ΠΡΟΣΤΙΜΩΝ, ΕΛΕΓΧΟΥ ΚΟΙΝΟΧΡΗΣΤΩΝ ΧΩ¬ 
ΡΩΝ ΚΑΙ ΦΥΛΑΞΗΣ ΔΗΜΟΤΙΚΗΣ ΠΕΡΙΟΥΣΙΑΣ 

• Τον έλεγχο της τήρησης των διατάξεων που αφορούν 
την κατάληψη κοινοχρήστων χώρων «άρθρο 13 του Β.Δ. 24 - 
9/20.10.1958, (Α 171), όπως αντικαταστάθηκε με το άρθρο 8 
του Ν. 1080/1980, (Α 246), το άρθρο 54 παρ. 4 του Ν. 
1416/1984, (Α 18), το άρθρο 26 παρ. 4του Ν. 1828/1989, (Α2) 
καιτο άρθρο 6 εδάφιο τρίτο του Ν. 1800/1990, (Α 125) σε συν¬ 
δυασμό με το άρθρο 458 του Π.Κ., όπως αντικαταστάθηκε με 
το άρθρο 1 παρ. 12 του Ν. 2207/1994, (Α 65) σε συνδυασμό 
με διατάξεις που αναφέρονται στο υπαίθριο εμπόριο χωρίς 
άδεια, επέκτασης καταστημάτων). 

• Τον έλεγχο της τήρησης των διατάξεων που αφορούν το 
υπαίθριο εμπόριο καιτιςλάίκές αγορές (Ν. 2323/1995 (Α145), 
απόφαση Υφυπουργού Εμπορίου ΚΙ 2113/95 (Β 786) και από¬ 
φαση του Υπουργού Εμπορίου Α-2 6813/95, (Β 1085)». 

• Τον έλεγχο της τήρησης των διατάξεων που αφορούντη 
δραστηριότητα γενικά των μικροπωλητών και τη λειτουργία 
κυλικείων σε κοινόχρηστους χώρους (άρθρο 24 Π.Δ/τος 
410/95). 

• Τον έλεγχο της τήρησης των διατάξεων που αφορούντη 
λειτουργία των εμποροπανηγύρεων (άρθρο 24 Π.Δ/τος 
410/95). 

• Την επιθεώρηση αμαξωμάτων κοντινών ως προς την εμ¬ 


φάνισή τους «Απόφαση Υπουργού Εμπορίου ΚΙ 2113/1995, 
(Β786)». 

• Την εφαρμογή και τήρηση των διατάξεων που αφορούν 
τους χώρους εγκατάστασης πλανοδίων νομάδων «Υγειονο¬ 
μική διάταξη Α5/696/1983 (Β243)». 

• Τον έλεγχο της τήρησης των διατάξεων που αφορούντις 
κάθε είδους κανονιστικές αποφάσεις που εκδίδουν τα Δημο¬ 
τικά ή Κοινοτικά Συμβούλια, καθώς και την επιβολή των πό¬ 
σης φύσεωνπροστίμωνπου καθορίζονται με τις κανονιστικές 
αποφάσεις (άρθρο 37 Π. Δ/τος 410/95). 

• Τη φύλαξη των δημοτικών ή κοινοτικών εγκαταστάσεων 
και της δημοτικής ή κοινοτικής περιουσίας. 

• Τη βεβαίωση μόνιμης κατοικίας για μεταδημότευση (άρ¬ 
θρο 32 του Ν. 1516/85 (Α20) και άρθρο 18του Π.Δ410/95, (Α 
231)». 

4. ΤΜΗΜΑ Β: 

ΓΡΑΦΕΙΟ 1: 

ΕΛΕΓΧΟΣ ΠΑΣΗΣ ΦΥΣΕΩΣ ΕΠΙΤΗΔΕΥΜΑΤΩΝ ΚΑΙ ΕΠΑΓ¬ 
ΓΕΛΜΑΤΩΝ ΚΑΙ ΕΠΙΧΕΙΡΗΣΕΩΝ ΥΓΕΙΟΝΟΜΙΚΟΥ ΕΝΔΙΑΦΕ¬ 
ΡΟΝΤΟΣ 

• Τον έλεγχο της τήρησης των διατάξεων που αφορούν 
την εγκατάσταση και λειτουργία θεάτρων, κινηματογράφων 
και παρεμφερών επιχειρήσεων που προβλέπονται από τους 
Α.Ν. 445/1937 (Α 22) και 446/1937 (Α23) (άρθρο 24 Π.Δ/τος 
410/95). 

• Τον έλεγχο της τήρησης των διατάξεωνπου αφορούντη 
λειτουργία μουσικής σε δημόσια κέντρα, ύστερα από σχετι¬ 
κή άδεια όπως προβλέπεται από αστυνομικές διατάξεις και 
χορηγούνται σύμφωνα με την Α5/3010/85 υγειονομική διάτα¬ 
ξη (Β 593) (άρθρο 24 Π.Δ/τος 410/95). 

• Τον έλεγχο τηςτήρησηςτων διατάξεωνπου αφορούντην 
εγκατάσταση και λειτουργία ψυχαγωγικών παιδιών, που προ- 
βλέπονται από αστυνομικές διατάξεις και δεν υπάγονται στις 
διατάξεις του Ν. 2000/91 (Α206) (άρθρο 24 Π.Δ/τος 410/95). 

• Τον έλεγχο της τήρησης των διατάξεωνπου αφορούντη 
λειτουργία των καταστημάτων και επιχειρήσεων υγειονομι¬ 
κού ενδιαφέροντος, θεάτρων, κινηματογράφων, ψυχαγωγι- 
κώνπαιδιών, εκμίσθωσης, μοτοποδηλάτων «Α.Ν. 2520/1940, 
(Α 273) Ν. 2323/1995, (Α145) Π.Δ 180/1979, (Α175) όπως 
ισχύει, Υγειονομικές και Αστυνομικές Διατάξεις». 

• Τον έλεγχο της τήρησης των διατάξεωνπου αφορούντη 
λειτουργία όλων των καταστημάτων και επιχειρήσεων, των 
οποίων οι όροι λειτουργίας καθορίζονται από υγειονομικές 
διατάξεις (άρθρο 24 Π.Δ/τος 410/95). 

• Τον έλεγχο της τήρησης των διατάξεων για το ωράριο 
λειτουργίας των κέντρων διασκέδασης και των συναφών κα¬ 
ταστημάτων, καθώς και των εμπορικών καταστημάτων «άρ¬ 
θρα 23, 24 και 46 του Ν. 2224/1994, (Α 112), άρθρο 8 του Ν. 
2207/1994, (Α65), άρθρο 14 παρ. 2 του Ν. 2194/1994, (Α 34) 
και κοινή υπουργική απόφαση 1011/22/19-ιβ/1994, (Β 724), 
όπως τροποποιήθηκε με την κοινή υπουργική απόφαση 
1011/22/19-Κ0Ί995, (Β 1055)». 

• Τον έλεγχο επιχειρήσεων τουριστικού ενδιαφέροντος, 
σχετικά με την εφαρμογή της τουριστικής νομοθεσίας (Βε¬ 
βαίωση παραβάσεων, εκτέλεση διοικητικών κυρώσεων κλπ. 
«Ν. 393/1976, (Α 199) Ν. 2160/1993, (Α118)». 

• Τη θεώρηση των τιμοκαταλόγων των δωματίων των ξενο¬ 
δοχειακών επιχειρήσεων και καταλυμάτων στις περιπτώσεις 
που αυτές λειτουργούν σε νομούς ή νησιά που δεν εδρεύουν 
υπηρεσίες του ΕΟΤ «άρθρο 14 της 503007/76 απόφασης του 
Γ.Γ ΕΟΤ, η οποία κυρώθηκε με το άρθρο 8 του Ν. 1652/86, (Α 
167) και η κοινή υπουργική απόφαση 1947/1994, (Β 846)». 

• Τον έλεγχο της τήρησης των διατάξεωνπου αφορούντη 
λειτουργία των πάσης φύσεως επιτηδευμάτων και επαγγελ¬ 
μάτων (άρθρο 24 Π.Δ/τος 410/95). 

ΓΡΑΦΕΙΟ 2: 

ΔΙΟΙΚΗΤΙΚΗΣ ΥΠΟΣΤΗΡΙΞΗΣ: 

Ασχολείται με: 

• Τοποθετήσεις, μεταθέσεις, αποσπάσεις, άδειες, προα¬ 
γωγές, θέματα πειθαρχικά, παραστάσεις, αιτήσεις παραπό¬ 
νων. 

• Εφοδιασμό του προσωπικού με τον αναγκαίο ιματισμό 
(στολές, ημίπαλτα, υποδήματα κλπ.) και λοιπών εφοδίων 
απαραιτήτων για την εκτέλεση της υπηρεσίας. 

• Εφοδιασμό με αναγκαία γραφεία, έπιπλα, γραφική ύλη, 
υπηρεσιακά βιβλία, τηλέφωνα και λοιπών υλικών. 

• Μίσθωση οικημάτων, συντήρηση αυτών. 

• Κίνηση οχημάτων (αυτοκινήτων - μοτοσικλετών κλπ.). 

Ο Προϊστάμενος της Δ/νσης Δημοτικής Αστυνομίας καθώς 
και ο αναπληρωτής τους θα επιλέγονται από βαθμοφόρους 
Εφέδρους της Ε.Λ.Α.Σ ή από υπαλλήλους κλάδου ΠΕΙ Διοι¬ 
κητικού. 

Οι Προϊστάμενοι των Υποδιευθύνσεων καθώς και οι ανα¬ 
πληρωτές τους θα επιλέγονται από βαθμοφόρους Εφέδρους 
της Ε.Λ.Α.Σ ή από υπαλλήλους κλάδου ΠΕΙ Διοικητικού. 

Οι Προϊστάμενοι των Τμημάτων θα επιλέγονται από βαθ¬ 
μοφόρους Εφέδρους της Ε.Λ.Α.Σ ή από υπαλλήλους κλάδου 
ΠΕ 1 Διοικητικού. 

Οι Προϊστάμενοι των Γραφείων θα επιλέγονται από υπαλ¬ 
λήλους κλάδου ΠΕ23 Ειδικού Προσωπικού ή ΤΕ 23 ή ΔΕ 23. 

Οι προσλήψεις θα γίνονται σύμφωνα με τις διατάξεις του 
ανωτέρω ΠΔ 23/2002 και μέχριτροποποιήσεωςτου. Οι κατη¬ 
γορίες και κλάδοι που θα στελεχώσουν την ανωτέρω Διεύ¬ 
θυνση θα είναι δώδεκα (12) θέσεις από μόνιμο ειδικό ένστο¬ 
λο προσωπικό (ΠΕ 23, ΤΕ 23, ΔΕ 23) και πέντε (5) θέσεις από 
μόνιμο επιστημονικό και υποστηρικτικό προσωπικό (ΠΕ 3, ΤΕ 
11,ΔΕΙ). 

Άρθρο 8 

Τροποποιείται το άρθρο 8 ως προς την εισαγωγή παρα¬ 
γράφου 8.1. Δ με την δημιουργία γραφείου Κίνησης και συ¬ 
ντήρησης οχημάτων 

ΓΡΑΦΕΙΟ ΚΙΝΗΣΗΣ ΚΑΙ ΣΥΝΤΗΡΗΣΗΣ ΟΧΗΜΑΤΩΝ: 

• Εντέλλεται και προγραμματίζει την κίνηση των οχημάτων 
του Δήμου γενικά. 

• Εντέλλεται και παρακολουθεί επιμελώς την προμήθεια 
και την κατανάλωση των καυσίμων. 

• Έχει την άμεση επαφή μετά συνεργεία συντήρησης των 
αυτοκινήτων και την περαιτέρω ευθύνη για την έγκαιρη εισα¬ 
γωγή και εξαγωγή τους σ’ αυτά και από αυτά. 

• Παρακολουθεί και ελέγχει από κοντά τις εργασίες επι¬ 
σκευής και συντήρησης των αυτοκινήτων του Δήμου. 

• Τηρεί και ενημερώνει ανελλιπώς τα ειδικά βιβλία και έντυ¬ 
πα που ορίζονται από το Νόμο για την κίνηση των αυτοκινή¬ 
των. 

• Χορηγεί τις εντολές για την προμήθεια των καυσίμων και 
ελέγχει την κανονική παραλαβή τους. 

• Τηρεί τα αναγκαία βιβλία για την χρεοπίστωση των υλι¬ 
κών και των ανταλλακτικών που χρησιμοποιούνται στη συ¬ 
ντήρηση και επισκευή των αυτοκινήτων του Δήμου. 

• Είναι αρμόδιο για τη λήψη και εφαρμογή των ενδεδειγ- 
μένων για τη φύλαξη των αυτοκινήτων μέτρων. 

• Αναφέρει κάθε ζημιά που προκαλούν ή προκαλείται στα 
αυτοκίνητα του Δήμου και ενεργεί για την απόδοση ή διεκδί¬ 
κηση του αντίτιμου των ζημιών. 

• Τηρεί στατιστικά στοιχεία της κίνησης και λειτουργίας 
των αυτοκινήτων του Δήμου, ως και των από αυτά καταναλι- 
σκομένων καυσίμων. 

• Αναφέρει κάθε διαπιστούμενη ζημιά στα αυτοκίνητα από 
υπαιτιότητα των οδηγών τους. 

• Μεριμνά ώστε τα απαιτούμενα για τις ανάγκες των υπη¬ 
ρεσιών του Δήμου αυτοκίνητα να βρίσκονται έτοιμα για κίνη¬ 
ση στις οριζόμενες ώρες χρησιμοποίησης τους. 

• Εκτελεί κάθε άλλη εργασία που ανάγεται στην κίνηση 
των αυτοκινήτων του Δήμου. 

• Μεριμνά για την έγκαιρη ασφάλιση των αυτοκινήτων του 
Δήμου γενικά. 


• Τηρεί χωριστά για κάθε αυτοκίνητο ειδικό φάκελο, στον 
οποίο φυλάσσονται με επιμέλεια τα στοιχεία κτήσης, κυκλο¬ 
φορίας και ασφάλισης αυτών. 

• Μεριμνά για την έγκαιρη προμήθεια υλικών και ανταλλα¬ 
κτικών χρήσιμων για τη συντήρηση και επισκευή των αυτοκι- 
νήτωντου Δήμου. 

Είναι υπεύθυνο για τη σωστή λειτουργία του συνεργείου 
επισκευής και συντήρησης των αυτοκινήτων του Δήμου, εφό¬ 
σον τελικά συσταθεί τέτοιο συνεργείο στο Δήμο και για κάθε 
μικροεπισκευή που ήδη εκτελείται σ’ αυτά. 

Άρθρο 18 

Το άρθρο 18 τροποποιείται και συμπληρώνεται με τις προ- 
τεινόμενες νέες θέσεις μόνιμου προσωπικού ως κάτωθι: 

Μία θέση Γενικού Γραμματέα (άρθρο 34 του Ν. 2130/93 
ΦΕΚ62 Α'). 

ΠΕ 1 Διοικητικό δύο (2) θέσεις. Εισαγωγικός Βαθμός Δ-Α. 

ΠΕ 3 Πολιτικού Μηχανικού δύο (2) θέσεις. Εισαγωγικός 
Βαθμός Δ-Α. 

ΠΕ 4 Αρχιτέκτονας Μηχανικός μία (1) θέση. Εισαγωγικός 
Βαθμός Δ-Α. 

ΠΕ 23 Ειδικό Προσωπικό μία (1). Εισαγωγικός Βαθμός Δ-Α. 

ΤΕ 3 Τεχνολόγου Πολιτικού Μηχανικού τρεις (3) θέσεις. Ει¬ 
σαγωγικός Βαθμός Δ-Α. 

ΤΕ 5 Τοπογράφου Μηχανικού μία (1) θέση. Εισαγωγικός 
Βαθμός Δ-Α. 

ΤΕ 11 Επόπτης Υγείας μία (1) θέση. Εισαγωγικός Βαθμός 
Δ-Α. 

ΤΕ 17 Διοικητικού - Λογιστικού τέσσερις (4) θέσεις. Εισα¬ 
γωγικός Βαθμός Δ-Α. 

ΤΕ23 Ειδικό Προσωπικό μία (1) θέση. Εισαγωγικός Βαθμός 
Δ-Α. 

ΔΕ 1 Διοικητικού δέκα (10) θέσεις. Εισαγωγικός Βαθμός Δ¬ 
Α. 

ΔΕ 29 Οδηγοί δύο (2) θέσεις. Εισαγωγικός Βαθμός Δ-Α. 

ΥΕ 16 Εργατών Καθαριότητας μία (1) θέση. Εισαγωγικός 
Βαθμός Ε-Γ 

ΥΕ 1 Κλητήρας μία (1) θέση. Εισαγωγικός Βαθμός Ε-Γ. 

Άρθρο 21 

Το άρθρο 21 τροποποιείται και συμπληρώνεται με θέσεις 
Ορισμένου Χρόνου Ι.Δ. ως κάτωθι: 

ΔΕ 24 Ηλεκτρολόγος μία (1) θέση. 

ΥΕ 16 Εργατών Καθαριότητας οκτώ (8) θέσεις. 

ΠΕ 10 Ναυαγοσώστης μία (1)θέση. 

Αρθρο 22 

Τροποποιείται το άρθρο 22 ως προς τον ορισμό προϊστα¬ 
μένων στις Διοικητικές Ενότητες των υπηρεσιών του Δήμου. 

α) Στην Δ/νση Διοικητικών Υπηρεσιών προΐστανται μόνιμοι 
υπάλληλοιτων κλάδων ΠΕ 1 ελλείψει αυτού ΤΕ 17ήΤΕ 22 και 
ελλείψει αυτών ΔΕ 1. 

β) Στην Δ/νση Οικονομικών Υπηρεσιώνπροίστανται μόνιμοι 
υπάλληλοιτων κλάδων ΠΕ 1 ελλείψει αυτού ΤΕ 17ήΤΕ 22 και 
ελλείψει αυτών ΔΕ 1. 

Άρθρο 24 
Δ/νση ΚΕΠ 

Υπό άρθρο 24 συνίσταται λειτουργία Διεύθυνσης Κέντρου 
Εξυπηρέτησης Πολιτών (Κ.Ε.Π.). Σύμφωνα με το άρθρο 31 
του Ν. 3013/02 (ΦΕΚ 102/01-05-02τ. Α') 

Στους ΟΤΑ Α' βαθμού με πληθυσμό άνω των είκοσι χιλιά¬ 
δων (20.000) κατοίκων το συνιστάμενο Κέντρο Εξυπηρέτη¬ 
σης Πολιτών λειτουργεί σε επίπεδο ΔΙΕΥΘΥΝΣΗΣ που απαρ¬ 
τίζεται από δύο (2) Τμήματα: 

α) Τμήμα με αρμοδιότητες επικοινωνίας με τους πολίτες. 

β) Τμήμα εσωτερικής ανταπόκρισης. 

Προκειμένου να λειτουργήσει το Κ.Ε.Π. σαν Διεύθυνση 
απαιτείται η δημιουργία δέκα πέντε (15) νέων οργανικών θέ¬ 
σεων από υπαλλήλους κατηγορίας και κλάδου: 

α) ΠΕ 1 Διοικητικό 

β) ΤΕ 17 Διοικητικό - Λογιστικό 
γ) ΔΕ 1 Διοικητικό 
δ) ΥΕ 1 Κλητήρας 
ε) ΥΕ 16 Καθαρίστρια 

Α. ΤΜΗΜΑ ΜΕ ΑΡΜΟΔΙΟΤΗΤΕΣ ΕΠΙΚΟΙΝΩΝΙΑΣ ΜΕ ΤΟΥΣ 
ΠΟΛΙΤΕΣ: 

1. Ενημερώνει και πληροφορεί τους πολίτες για τις ενέρ- 
γειεςπου απαιτούνται γιατην διεκπεραίωση διοικητικών υπο¬ 
θέσεων. 

2. Παραλαμβάνει αιτήσεις πολιτών, για τη διεκπεραίωση 
υποθέσεών τους από τις Υπηρεσίες του Δημοσίου, τα στοι¬ 
χεία των οποίων καταχωρεί σε ειδικό πρωτόκολλο. 

3. Διαθέτει για διευκόλυνσή τους έντυπα αιτήσεων κατά το 
άρθρο 3 παράγραφος 3 του κώδικα Διοικητικής διαδικασίας 
(Ν.2690/99). 

4. Ελέγχει την πληρότητα των αιτήσεων των πολιτών και σε 
περίπτωση που για τη διεκπεραίωση της υπόθεσης απαιτού¬ 
νται δικαιολογητικά, που δεν υποβάλλονται μαζί με την αίτη¬ 
ση , το ΚΕΠ τα αναζητά και τα παραλαμβάνει με οποιονδήπο- 
τε πρόσφορο τρόπο από τις αρμόδιες Υπηρεσίες, μετά από 
σχετική εξουσιοδότηση των πολιτών. 

5. Διαβιβάζει πλήρεις φακέλους των υποθέσεων των πολι¬ 
τών, στην αρμόδια για την διεκπεραίωσή τους Υπηρεσία, με 
οποιονδήποτε πρόσφορο τρόπο. Το τελικό έγγραφο απο- 
στέλλεται από την αρμόδια Υπηρεσία και πάλι στο ΚΕΠ υπο¬ 
βολής της αρχικής αίτησης, από το οποίο το παραλαμβάνει ο 
πολίτης ή του αποστέλλεται από το ΚΕΠ στην διεύθυνση που 
έχει δηλωθεί με συστημένη επιστολή και με αντικαταβολή. 

6. Επιπλέον το ΚΕΠ παρέχει και τις εξής Υπηρεσίες: 

• Επικύρωση διοικητικών εγγράφων 

• Θεώρηση γνήσιου υπογραφής 

• Χορήγηση παραβολών, κινητών επισήμων και υπευθύ¬ 
νων δηλώσεων 

• Χορήγηση του αποδεικτικού φορολογικής ενημερότη¬ 
τας μέσω ηλεκτρονικής διασύνδεσης με το σύστημα «ΤΑΧΙ8» 
και γενικά θα διεκπεραιώνει κάθε διοικητικά διοικητική διαδι¬ 
κασία που θα περιγράφεται στις κοινές αποφάσεις του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και του κατά περίπτωση αρμοδίου Υπουργού που 
θα εκδίδονται κάθε φορά με τα αντίστοιχα έντυπα που θα 
χρησιμοποιούνται. 

Β. ΤΜΗΜΑ ΕΣΩΤΕΡΙΚΗΣ ΑΝΤΑΠΟΚΡΙΣΗΣ: 

1. Παραλαμβάνει αιτήσεις πολιτώνπου αποστέλλονται από 
τα ΚΕΠ η διεκπεραίωση των οποίων εμπίπτει στις αρμοδιότη¬ 
τες του Δήμου. 

2. Προωθείτο αιτήματα στις αρμόδιες για την διεκπεραίω¬ 
ση τους Υπηρεσίες. 

3. Παρακολουθεί την διαδικασία διεκπεραίωσης και την τή¬ 
ρηση των νομίμων χρονικών προθεσμιών. 

4. Παραλαμβάνει το σχετικό έγγραφο και το αποστέλλει 
στο ΚΕΠ της αρχικής υποβολής της αίτησης. 

Τηρεί τα σχετικά με τη διακίνηση των ανωτέρω αναφερο- 
μένων αιτήσεων πολιτών Υποδέχεται και διαχειρίζεται τα πα¬ 
ράπονα και τις προτάσεις των πολιτών για βελτιώσεις των δι¬ 
οικητικών διαδικασιών. 

Άρθρο 25 
Κάλυψη Δαπάνης 

Από τις διατάξεις της παρούσας προκύπτει δαπάνη σε βά¬ 
ρος του προϋπολογισμού του Δήμου Πύργου, το ύψος της 
οποίας δεν μπορεί να υπολογιστεί. 

Πύργος, 20 Μάίου 2003 
Με εντολή Γενικού Γραμματέα Περιφέρειας 
Ο Γενικός Διευθυντής κ.α.α. 

ΧΛΟΗ ΚΑΤΣΟΥΛΑ 


Αριθ. 6799 (5) 

Έγκριση του Οργανισμού Εσωτερικής Υπηρεσίας του 
Ν.Π. «Οργανισμός Παιδικών Σταθμών Δ. Βόχας Ν. Κο¬ 
ρινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12του Ν.1188/1981 «Περί κυ- 
ρώσεως του Κώδικα περί καταστάσεως Προσωπικού Οργα¬ 
νισμών Τοπικής Αυτοδιοίκησης», όπως αυτό αντικαταστάθη- 
κε από τις όμοιές της παρ.5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας Υπουρ¬ 
γείου Εσωτερικών στις διατάξεις για τη Νομαρχιακή Αυτοδι¬ 
οίκηση και άλλες διατάξεις». 

2. Την 1/2/7.1.03 απόφαση του Διοικητικού Συμβουλίου του 
Οργανισμού Παιδικών Σταθμών Δήμου Βόχας περί ψήφισης 
του Οργανισμού Εσωτερικής Υπηρεσίας του και την 
6/60/7.2.03 όμοια του Δημοτικού Συμβουλίου Βόχας περί πα¬ 
ροχής σύμφωνης γνώμης για τον ΟΕΥ αυτόν. 

3. Τη σύμφωνη γνωμοδότηση του Υπηρεσιακού Συμβουλί¬ 
ου του άρθρου 5 του Ν. 1188/81 όπωςαντικαταστάθηκεμετο 
άρθρο 8, παρ. 4 του Ν. 2307/95 που διατυπώθηκε στην 
4/8/21.4.03 απόφαση αυτού. 

4. Τις διατάξεις του άρθρου 27 του Ν.2081/1991 με το 
οποίο προστέθηκε νέο άρθρο στο Ν.1558/1985 το οποίο 
ρυθμίζει τον έλεγχο των δαπανών που προκαλούν οι κανονι¬ 
στικές διοικητικές πράξεις. 

5. Την 8832/31.12.97 απόφαση του Γενικού Γραμματέα Πε¬ 
ριφέρειας Πελ/σου περί ανάθεσης αρμοδιοτήτων και ασκή- 
σεως αυτών κατ’ εντολή του (ΦΕΚ551/98τ.Β'), αποφασίζου¬ 
με: 

Εγκρίνουμε τον Οργανισμό Εσωτερικής Υπηρεσίας του 
Ν.Π.Δ.Δ. «Οργανισμός Παιδικών Σταθμών Δήμου Βόχας», ο 
οποίος έχει ως εξής: 

Άρθρο 1 

Το νεοσυσταθέν Ν.Π.Δ.Δ. Δήμου Βόχας έχει την επωνυμία 
«ΟΡΓΑΝΙΣΜΟΣ ΠΑΙΔΙΚΩΝ ΣΤΑΘΜΩΝ ΔΗΜΟΥ ΒΟΧΑΣ Ν. 
ΚΟΡΙΝΘΙΑΣ». 

Άρθρο 2 

Σκοπός του Οργανισμού Παιδικών Σταθμών είναι να παρέ¬ 
χει αγωγή στα παιδιά προσχολικής ηλικίας ώστε: 

α) Να τα βοηθήσει να ενταχθούν ομαλά στο Δημοτικό Σχο¬ 
λείο. 

β) Να τα βοηθήσει να αναπτυχθούν ολόπλευρα σωματικά, 
νοητικά, συναισθηματικά και κοινωνικά. 

γ) Να εξαλείψει, κατά το δυνατό, τις διαφορές που προκύ¬ 
πτουν από το πολιτιστικό, οικονομικό, μορφωτικό επίπεδο 
τωνγονέωντους (παιδιά εργαζομένων, κύρια των οικονομικά 
ασθενέστερων στρωμάτων). Δηλαδή να παρέχει αντισταθμι¬ 
στική αγωγή. 

δ) Να εξυπηρετεί τους εργαζόμενους γονείς και να αποτε- 
λέσει Κέντρο Κοινωνικής Πολιτικής και Βοήθειας (να ευαι¬ 
σθητοποιεί, ενημερώνει και προβληματίζει τους γονείς των 
παιδιών σε θέματα παιδαγωγικής και παιδικής ψυχολογίας). 

Άρθρο 3 

Το Ν.Π.Δ.Δ. του Δήμου Βόχας οργανώνεται σε Διεύθυνση 
Παιδικών Σταθμών Δήμου Βόχας. 

Η Διεύθυνση συγκροτείται σε: 

1. Τμήματα Προσχολικής Αγωγής (2) 

2. Γ ραφείο Διοικητικού -Οικονομικού 

Άρθρο 4 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανονι¬ 
σμό. 

Β) Το Τμήμα Προσχολικής Αγωγής επιμελείται την παροχή 

σύγχρονης προσχολικής αγωγής στα φιλοξενούμενα νήπια 
σε συνεργασία με το προσωπικό του Σταθμού. 

Γ) Το γραφείο Διοικητικού-Οικονομικού επιμελείται τις πα¬ 
ντός είδους διοικητικές και οικονομικές εργασίες του Σταθ¬ 
μού. 

Άρθρο 5 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνειτο παιδαγωγικό έρ¬ 
γο των τμημάτων. 

3. Είναι αρμόδιος για την εύρυθμη λειτουργία των Σταθ¬ 
μών. 

4. Παρίσταται στις συνεδριάσεις του Διοικητικού Συμβου¬ 
λίου και εισηγείται στο Δ.Σ. κάθε θέμα που αφορά τη λει¬ 
τουργία, το προσωπικό, τους γονείς και την υλικοτεχνική 
υποδομή του Σταθμού όπως: 

• τον αριθμό και τις ειδικότητες του προσωπικού που είναι 
αναγκαίο, προκειμένου να διασφαλισθεί η εύρυθμη λειτουρ¬ 
γία του, 

• το παιδαγωγικό υλικό και τον πάσης φύσεως εξοπλισμό, 

• τις απαραίτητες εργασίες για την επισκευή και συντήρη¬ 
ση των κτιρίων, 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού ώστε 
να μην δημιουργούνται λειτουργικά προβλήματα στο Σταθ¬ 
μό. 

6. Εγκρίνει και υπογράφει τα αιτήματα των προϊσταμένων 
που αφορούν ανάγκες των Τμημάτων τους. 

7. Συνεργάζεται αρμονικά με το Γ ραφείο Διοικητικού-Οικο- 
νομικού το οποίο οφείλει να παρέχει κάθε στοιχείο, για να 
διασφαλισθεί η εύρυθμη λειτουργία του Σταθμού και η επί¬ 
τευξη των σκοπών του. 

8. Επιβλέπειτηντήρηση όλωντων απαραίτητων βιβλίων και 
τηρεί τη σφραγίδα του σταθμού. 

9. Συνεργάζεται αρμονικά με το Γ ραφείο Διοι/κού - Οικονο¬ 
μικού και το Δ.Σ για την κατάρτιση του ετήσιου Προϋπολογι¬ 
σμού εσόδων και εξόδων του Νομικού Προσώπου και του 
απολογισμού και ισολογισμού αυτού. 

10. Φροντίζει για την πιστή εφαρμογή της κείμενης Νομο¬ 
θεσίας, του Κανονισμού Λειτουργίας του Νομικού Προσώ¬ 
που, των εγκυκλίων και οδηγιών του Δήμου και για την εκτέ¬ 
λεση των αποφάσεων του Δ. Σ. 

11. Πρόί'σταται όλωντων υπαλλήλων του Νομικού Προσώ¬ 
που ασκώντας όλες τις αρμοδιότητες που ορίζονται από τις 
κείμενες διατάξεις , παρακολουθεί και συντονίζει το έργο 
τους ανάλογα με τις ανάγκες που παρουσιάζονται κάθε φο¬ 
ρά. 

12. Συγκαλεί μία φορά το μήνα τουλάχιστον το προσωπικό 
του Νομικού Προσώπου για συζήτηση και ενημέρωση σε γε¬ 
νικότερα θέματα που απασχολούν τους Σταθμούς και για 
προγραμματισμό νέων δραστηριοτήτων. 

13. Τηρεί την εμπιστευτική αλληλογραφία του Νομικού 
Προσώπου και υπογράφει τα έγγραφα εκείνα για τα οποία 
έχει εξουσιοδοτηθεί από το Δ.Σ. 

14. Επιμελείται για τον εφοδιασμό του Νομικού Προσώ¬ 
που, που πραγματοποιείται από τον υπάλληλο των κλάδων 
Δ/κού-Οικονομικού όσον αφορά τα αναγκαία τρόφιμα και 
λοιπά είδη και υλικά. 

15. Ενημερώνει τον αναπληρωτή Διευθυντή του Ν.Π.Δ.Δ. 
για τα εισερχόμενα κάθε φορά έγγραφα στο Νομικό Πρόσω¬ 
πο, ώστε να μπορεί αυτός να αναπληρώνει το Διευθυντή σε 
περίπτωση απουσίας ή κωλύματος του. 

16. Συγκαλεί ύστερα από απόφαση του Δ.Σ. συγκέντρωση 
γονέων και κηδεμόνων τουλάχιστον δύο φορές το χρόνο 
στην οποία παρευρίσκεται ο ίδιος , οι υπάλληλοι Προσχολι¬ 


κής Αγωγής και αν το επιθυμούν ή κρίνεται απαραίτητο, τα 
μέλη του Δ.Σ. και το λοιπό προσωπικό του Νομικού Προσώ¬ 
που. Σκοπός της συγκέντρωσης είναι αφενός μεν η ανταλλα¬ 
γή απόψεων μεταξύ των γονέων-κηδεμόνων και διοίκησης 
του Νομικού Προσώπου για λειτουργικά θέματα του Σταθ¬ 
μού, αφετέρου δε η ενημέρωσή των γονέων από τους παι¬ 
δαγωγούς και το γιατρό για την εξελικτική πορεία των παι¬ 
διών τους καιτην περαιτέρω ψυχοσωματική τους ανάπτυξη. 

17. Τηρεί τα παρακάτω βιβλία Διοίκησηςτου Νομικού Προ¬ 
σώπου 

• Βιβλίο παρουσίας προσωπικού 

• Βιβλίο εμπιστευτικού πρωτοκόλλου 

• Βιβλίο παρατηρήσεων μελών Δ.Σ. 

18. Συνυπογράφει με τον Προϊστάμενο Τμήματος τα δελτία 
εισαγωγής. 

19. Υπογράφει τις μισθοδοτικές καταστάσεις των αποδο¬ 
χών προσωπικού οι οποίες συντάσσονται από τον υπάλληλο 
του κλάδου Δ/κου-Οικονομικού. 

20. Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης και διοίκησης καθώς και λοιπά πα¬ 
ραστατικά στοιχεία τα οποία τηρεί ο υπάλληλος του κλάδου 
Δ/κού -Λογ/κού. 

21. Ασκεί τα καθήκοντα του υπαλλήλου του κλάδου Δ/κού- 
Οικονομικού όταν αυτός δεν υφίσταται ή απουσιάζει ή κω¬ 
λύεται. 

22. Συνυπογράφει με τον Πρόεδρο του Δ.Σ και τον υπάλ¬ 
ληλο του κλάδου Δ/κού-Λογ/κού διπλότυπες αποδείξεις εί¬ 
σπραξης, χρηματικά εντάλματα, επιταγές και γενικά κάθε έγ¬ 
γραφο που αφορά τα έσοδα και έξοδα. 

23. Όταν δεν υφίσταται Διευθυντής του Νομικού Προσώ¬ 
που ή απουσιάζει ή κωλύεται όλα τα παραπάνω καθήκοντα 
ασκούνται από τον νόμιμο αναπληρωτή του. 

Άρθρο 6 

Καθήκοντα Προϊσταμένου Τμήματος 
Προσχολικής Αγωγής 

Είναι υπεύθυνος: 

1. Για την εύρυθμο λειτουργίατου Τμήματός του καιτηντή- 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φιλο¬ 
ξενούμενα νήπια σε συνεργασία με το παιδαγωγικό προσω¬ 
πικό. 

3. Εποπτεύει όλο το προσωπικό του Τμήματος για τη σω¬ 
στή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος σε 
προσωπικό και πάσης φύσεως εξοπλισμό καθώς και την επι¬ 
μόρφωση του προσωπικού. 

5. Είναι υπεύθυνος για τις συγκεντρώσεις προσωπικού, γο¬ 
νέων. 

6. Τηρεί και ενημερώνει καθημερινά™ βιβλία: 

• Διδαχθείσης Ύλης (καταχωρούν και υπογράφουν καθη¬ 
μερινά ο ίδιος και οι υπάλληλοι των κλάδων Νηπιαγωγών και 
Βρεφονηπιοκομίας τη διδαχθείσα ύλη). 

• Παρουσίας νηπίων -συσσιτούντων 

• Πρωτοκόλλου 

• Παρουσίας προσωπικού 

• Δελτία εισαγωγής και εξαγωγής υλικού 

• Αναλώσιμου και μη αναλώσιμου υλικού 

7. Ασκεί άλατα καθήκοντα των υπαλλήλων του κλάδου Νη¬ 
πιαγωγών και Βρεφονηπιοκομίας. 

8. Αναπληρώνει το Διευθυντή του Νομικού Προσώπου σε 
περίπτωση απουσίας του και ασκεί άλατα καθήκοντα αυτού. 

9. Προβαίνει σε απογραφή κατ’ έτος του αναλώσιμου και 
μη αναλώσιμου υλικού μαζί με το Διευθυντή. 

10. Συνυπογράφει με το Διευθυντή του Νομικού Προσώ¬ 
που τα δελτία εισαγωγής υλικού. 

11. Συνυπογράφει με το μάγειρα ή το προσωπικό καθαριό¬ 
τητας τα ανάλογα δελτία εξαγωγής υλικού. 

Άρθρο 7 

Καθήκοντα λοιπού προσωπικού 

Α. Υπαλλήλων κλάδου Νηπιαγωγών και Βρεφονηπιοκομίας 

1. Φροντίζουν για τη σωστή ψυχοσωματική υγεία και ψυχο¬ 
κινητική εξέλιξη των νηπίων με πραγματοποίηση ατομικών 
και ομαδικών προγραμμάτων ανάλογα με την ηλικία τους. 

2. Καταχωρούν και υπογράφουν καθημερινά τη διδαχθείσα 
ύλη στο σχετικό βιβλίο. 

3. Σέβονται τις ιδιαιτερότητες και τους ατομικούς ρυθμούς 
των παιδιών και με υπομονή και στοργή στοχεύουν στην ολό¬ 
πλευρη ανάπτυξη της προσωπικότητάς τους. 

4. Διατηρούν επαφή με τους γονείς και τους ενημερώνουν 
για τη συμπεριφορά και ψυχοσωματική υγεία των παιδιών 
τους. 

5. Διοργανώνουν πολιτιστικές, ψυχαγωγικές και παιδαγω¬ 
γικές εκδηλώσεις προς όφελος των παιδιών, των γονέων και 
του προσωπικού. 

6. Εισηγούνται στον Προϊστάμενο του Τμήματός τους τις 
ανάγκεςτων αιθουσώντους σε πάσης φύσεως εξοπλισμό και 
ευθύνονται για την είσοδο κάθε ατόμου σε αυτές. 

7. Επιβλέπουν για την υγιεινή, την καθαριότητα, τον αερι¬ 
σμό, την θερμοκρασία και την τακτοποίηση των χώρων που 
χρησιμοποιούν τα νήπια. 

8. Είναι υπεύθυνοι και υπόλογοι για τα εποπτικά μέσα διδα¬ 
σκαλίας , το εκπαιδευτικό υλικό και γενικά του εξοπλισμού 
που τους έχει διατεθεί. 

9. Παρακολουθούν τη διανομή του φαγητού στα παιδιά 
που πραγματοποιείται από το μάγειρο και το βοηθητικό προ¬ 
σωπικό. 

10. Εκτελούν κάθε άλλη εργασία σε έκτακτη ανάγκη με 
υπόδειξη του Προϊσταμένου του Τμήματος 

11. Αναπληρώνουν τον Προϊστάμενο Τμήματος σε περί¬ 
πτωση απουσίας του , σύμφωνα με τον Ο.Ε.Υ.. 

Β. Υπαλλήλων κλάδου Κοινωνικών Λειτουργών 

1. Συνεργάζεται με τους αρμόδιους για τη διαμόρφωση 
κοινωνικής πολιτικής που αφορά τα παιδιά που φιλοξενού¬ 
νται στους σταθμούς και προτείνει μέτρα για την καλύτερη 
παροχή υπηρεσιών. 

2. Συνεργάζεται με τους γονείς των παιδιών στην επίλυση 
εντοπιζομένων προβλημάτων για τα οποία απαιτείται ειδικός 
σε θέματα συμβουλευτικής. 

3. Επισημαίνει προβλήματα που αφορούν τα παιδιά και 
τους γονείς, για τα οποία προγραμματίζονται οι κατάλληλες 
ενέργειες για την επίλυση τους. 

Γ. Υπαλλήλων κλάδου Βοηθών Βρεφοκόμων-Παιδοκόμων 

1. Φροντίζουν τα νήπια κατά την προσέλευση και αποχώ¬ 
ρησή τους από το Σταθμό. 

2. Βοηθούν και προσέχουντα νήπια στις αίθουσες κατά την 
ώρα του εκπαιδευτικού προγράμματος και συμμετέχουν στο 
εκπαιδευτικό πρόγραμμα κατόπιν υποδείξεων των Νηπιαγω¬ 
γών και Βρεφονηπιοκόμων. 

3. Βοηθούν τα νήπια την ώρα του φαγητού, της ξεκούρα¬ 
σης, την ώρα του παιχνιδιού στην αυλή και πάντα με τις υπο¬ 
δείξεις των Νηπιαγωγών και Βρεφονηπιοκόμων. 

4. Βοηθούν τα νήπια στην τουαλέτα στο πλύσιμο και στο 
ντύσιμο. 

5. Βοηθούν τα νήπια κατά την ώρα της προετοιμασίας για 
φαγητό (πλύσιμο χεριών, ποδιές, κλπ). 

6. Συνοδεύουν τα νήπια με το σχολικό αυτοκίνητο εφόσον 
υπάρχει. 

7. Εκτελούν κάθε άλλη εργασία σε έκτακτη ανάγκη με υπό¬ 
δειξη του Προϊσταμένου. 

Δ. Υπαλλήλου κλάδου Διοικητικού-Οικονομικού 

1. Είναι υπεύθυνος για την προμήθεια και τον έγκαιρο εφο¬ 
διασμό του σταθμού με τα αναγκαία τρόφιμα και λοιπά υλικά 
που είναι απαραίτητα για την εύρυθμη λειτουργίατου. 

2. Επιμελείται την εκκαθάριση και πληρωμή κάθε δαπάνης 
και εκδίδει τα σχετικά εντάλματα πληρωμών. 


3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων 
προσαυξήσεων κ.λ.π του προσωπικού. 

4. Συνεργάζεται με το Διευθυντή του Νομικού Προσώπουν 
για την κατάρτιση του προϋπολογισμού, απολογισμού-ισο- 
λογισμού και είναι υπεύθυνος για την έγκαιρη υποβολή τους 
στο Δ.Σ. 

5. Έχει την ευθύνη της τήρησης και ορθής ενημέρωσης 
των διαχειριστικών και λογιστικών βιβλίων που προβλέπονται 
από τις κείμενες διατάξεις. 

6. Είναι υπεύθυνος για την εκτέλεση κάθε εργασίας που 
αφορά θέματα του Προϋπολογισμού, παρακολουθεί την πο¬ 
ρεία εκτέλεσής του και εισηγείται όταν παρίσταται ανάγκη 
την τροποποίησή του. 

7. Εκδίδει και συνυπογράφει με τον Πρόεδρο και το Διευ¬ 
θυντή διπλότυπες αποδείξεις είσπραξης, επιταγές και γενικά 
κάθε έγγραφο που αφορά τα έσοδα και έξοδα του Νομικού 
Προσώπου 

8. Εκδίδει και συνυπογράφει με τον Π ρόεδρο του Δ.Σ και το 
Διευθυντή τις απαραίτητες επιταγές για την πληρωμή των 
δαπανών 

9. Αναλαμβάνει από τον τηρούμενο λογαριασμό του Νομι¬ 
κού Προσώπου στο πιστωτικό κατάστημα τα σχετικά χρημα¬ 
τικά ποσά για την τακτοποίηση των πληρωμών. 

10. Φροντίζει για την έγκαιρη απόδοση των κρατήσεων κα¬ 
θώς και για τη ν εκπλή ρωση γενικά των υποχρεώσεων το υ Ν ο- 
μικού Προσώπου προς το Δημόσιο και τους ασφαλιστικούς 
φορείς. 

11. Καταχωρεί κάθε ημέρα στα διαχειριστικά βιβλία την ει¬ 
σαγωγή και εξαγωγή τροφίμων και παντός είδους υλικού που 
θα εισαχθεί ή θα εξαχθεί στο Νομικό Πρόσωπο. 

12. Όταν δεν υφίσταται υπάλληλος του κλάδου Δ/κού - Οι¬ 
κονομικού ή απουσιάζει ή κωλύεται άλατα παραπάνω καθή¬ 
κοντα ασκούνται από το Διευθυντή του Νομικού Προσώπου. 

Ε. Υπαλλήλου κλάδου Μαγείρων 

1. Παραλαμβάνει από τον Προϊστάμενο Τμήματος την ανα¬ 
γκαία ποσότητα τροφίμων και υπογράφει τα σχετικά δελτία 
εξαγωγής υλικού. 

2. Είναι υπεύθυνος για την επιμελημένη και έγκαιρη παρα¬ 
σκευή του φαγητού σύμφωνα με το διαιτολόγιο και τις ποσό¬ 
τητες που ισχύουν. 

3. Φροντίζει για το σερβίρισμα των γευμάτων προς τα νή¬ 
πια. 

4. Είναι αποκλειστικά υπόλογος για τα μαγειρικά και λοιπά 
είδη εστιάσεως και οφείλει να φροντίζει για την καλή συντή¬ 
ρηση και καθαριότητα αυτών καθώς και του χώρου του μα¬ 
γειρείου, ευθυνόμενος για κάθε απώλεια ή αδικαιολόγητη 
καταστροφή τους. 

5. Φροντίζει για την έγκαιρη τακτοποίηση των προμηθευό- 
μενων τροφίμων στους κατάλληλους χώρους αποθήκευσης 
και μεριμνά για την καθαριότητα και τάξη των χώρων αυτών. 

6. Εκτελεί κάθε άλλη εργασία σε περίπτωση έκτακτης ανά¬ 
γκης με υπόδειξη του Προϊσταμένου. 

ΣΤ. Υπαλλήλων κλάδου Βοηθητικού Προσωπικού (βοηθός 
μαγείρου) 

1. Βοηθά το μάγειρα στην προετοιμασία του φαγητού και 
σταλοιπά καθήκοντάτου. Σε περίπτωση απουσίας αυτούτον 
αντικαθιστά. 

2. Βοηθά το προσωπικό καθαριότητας με υπόδειξη του 
Προϊσταμένου. 

Ζ. Υπαλλήλων κλάδου Προσωπικού Καθαριότητας 

1. Εκτελεί τις εργασίες καθαριότητας όλων των εσωτερι¬ 
κών και εξωτερικών χώρων του Νομικού Προσώπου εκτός 
εκείνων του μαγειρείου και της αποθήκης τροφίμων. 

2. Παραλαμβάνει από τον Προϊστάμενο Τ μήματος την ανα¬ 
γκαία ποσότητα ειδών καθαριότητος και ευπρεπισμού υπο¬ 
γράφει δε τα σχετικά δελτία εξαγωγής υλικού. 

3. Είναι αποκλειστικά υπόλογο για το γενικό ιματισμό του 
Νομικού Προσώπου που παραλαμβάνει από τον Προϊστάμε- 

νο Τμήματος και οφείλει να μεριμνά για την καλή συντήρηση, 
καθαριότητα και φύλαξη του, ευθύνεται δε για κάθε απώλεια 
ή καταστροφή αυτού. 

4. Φροντίζει για την έγκαιρη τακτοποίηση των προμηθευό- 
μενων ειδών καθαριότητας και ευπρεπισμού στους κατάλλη¬ 
λους χώρους αποθήκευσης και ευθύνεται για την καθαριό¬ 
τητα και τάξη των χώρων αυτών, καθώς και για κάθε απώλεια 
ή αδικαιολόγητη καταστροφή των προμηθευόμενων ειδών. 

5. Επιμελείται της καθαριότητος των παιδιών και τα βοηθά 
την ώρα της προετοιμασίας για το φαγητό(πλύσιμο χεριών, 
ποδιές κ.λ.π.) 

6. Φροντίζει για την διανομή του φαγητού και παρευρίσκε- 
ται στην τραπεζαρία κατά τη ώρα του φαγητού, βοηθά δε τα 
νήπια κατά τη διάρκεια του φαγητού. 

7. Φροντίζει μετά το τέλος του φαγητού για τη καθαριότη¬ 
τα των νηπίων. 

8. Φροντίζει επιμελώς για την καθαριότητα του χώρου της 
τραπεζαρίας πριν και μετά το φαγητό καθώς και των επίπλων 
αυτής. 

9. Σε περίπτωση ασθένειας ή κωλύματοςτου μάγειρα εκτε- 
λεί τα καθήκοντα αυτού (εκ περιτροπής ) με υπόδειξη του 
Προϊσταμένου του Τμήματος. 

10. Βοηθά το μάγειρα στην προετοιμασία του φαγητού με 
υπόδειξη του Προϊσταμένου. 

11. Είναι υπεύθυνο και υπόλογο για την καλή συντήρηση 
και φύλαξη των σκευών και ηλεκτρικών συσκευών που χρη¬ 
σιμοποιεί. 

12. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

Η. Υπαλλήλου κλάδου Οδηγών 

1. Μεταφέρει τα φιλοξενούμενα νήπια από το σπίτι τους 
στον Παιδικό Σταθμό και τανάπαλιν. 

2. Μεταφέρειτιςπρομήθειεςτου Σταθμού ότανπαρίσταται 
ανάγκη. 

3. Εκτελεί κάθε άλλη σχετική εργασία σε περίπτωση έκτα¬ 
κτης ανάγκης με υπόδειξη του Διευθυντή. 

Άρθρο 8 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ 
θέσεις: Δύο(2) Βαθμός Δ'-Α' 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
θέσεις: Πέντε(5) Βαθμός Δ'-Α' 

3. ΚΛΑΔΟΣ Τ.Ε ΔΙΟΙΚΗΤΙΚΟΣ -ΛΟΓΙΣΤΙΚΟΣ 
θέσεις: Μία (1) Βαθμός Δ'-Α' 

4. ΚΛΑΔΟΣ Τ.Ε2 ΚΟΙΝΩΝΙΚΩΝ ΛΕΙΤΟΥΡΓΩΝ 
θέσεις: Μία (1) Βαθμός Δ'-Α 

5. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟΜΩΝ 
θέσεις: Έξι(6) Βαθμός Δ'-Α' 

6. ΚΛΑΔΟΣ ΔΕ ΟΔΗΓΩΝ 
θέσεις : Μία (1) Βαθμός Δ'-Α' 

7. ΚΛΑΔΟΣ ΔΕ32 ΜΑΓΕΙΡΩΝ 
θέσεις: Δύο(2) Βαθμός Δ'-Α' 

8. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ(ΒΟΗΘΟΣ 
ΜΑΓΕΙΡΟΥ) 

θέσεις: Δύο (2) Βαθμός Ε'-Β' 

9. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: Τρεις (3) Βαθμός Ε'-Β' 

Β.ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΠΕ ΝΗΠΙΑΓΩΓΩΝ (προσωρινός) Θέσεις: Δύο (2) 

2. ΤΕ ΒΡΕΦΟΝΗΠΙΟΚΟΜΙΑΣ Θέσεις: Τρεις (3) 

3. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ Θέσεις: Μία (1) 

Γ. ΕΠΟΧΙΑΚΟ ΠΡΟΣΩΠΙΚΟ 

Θέσεις: Τέσσερις (4) 

Οι θέσεις των κλάδων ΠΕ Νηπιαγωγών (προσωρινός) και 
ΤΕ Νηπιαγωγών (προσωρινός) μετατρέπονται μόλις κενω¬ 
θούν με οποιοδήποτε τρόπο σε θέσεις κλάδου ΤΕ9 Βρεφο¬ 


νηπιοκόμων σύμφωνα με τις διατάξεις του άρθρου 35 
Ν.2646/1998. 

Άρθρο 9 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προσωρι¬ 
νός) καιΤΕ Βρεφονηπιοκομίας προϊστάμενοιτης Διεύθυνσης 
των Παιδικών Σταθμών και του Τμήματος Προσχολικής Αγω¬ 
γής επιλέγονται από τους κλάδους ΠΕ Νηπιαγωγών (προσω¬ 
ρινός) και ΤΕ Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Η τοποθέτηση του Προϊσταμένου που έχει κριθεί από το 
Υπηρεσιακό Συμβούλιο πραγματοποιείται τελικά στην αντί¬ 
στοιχη οργανική μονάδα για τρία (3) χρόνια. 

Οτοποθετηθείς Προϊστάμενος ασκείτο καθήκοντάτου μέχρι 
τυχόν επανεκλογής του ή τοποθέτησης νέου Προϊσταμένου. 

Άρθρο 10 

Γιατο διορισμό, τα καθήκοντα, τους περιορισμούς, το χρό¬ 
νο εργασίας, την αστική ευθύνη, τα δικαιώματα, τις άδειες, 
τις μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της υπαλ¬ 
ληλικής σχέσης και την ιατροφαρμακευτική περίθαλψη των 
υπαλλήλων εφαρμόζονται οι εκάστοτε ισχύουσες Νομοθετι¬ 
κές διατάξεις. 

Άρθρο 11 

Οι προβλεπόμενες από τον παρόντα Οργανισμό Εσωτερι¬ 
κής Υπηρεσίας θέσεις κατά Κλάδο καλύπτουν όλους τους 
εργαζόμενους στο Ν.Π.Δ.Δ ανεξαρτήτως σχέσεως εργασίας 
καθώς και ορισμένο επιπλέον αριθμό θέσεων για την κάλυψη 
των υφισταμένων και μελλοντικών αναγκών των Υπηρεσιών 
του Ν.Π.Δ.Δ. 

Η κατανομή του προσωπικού στη Διεύθυνση και τα Τμήμα¬ 
τα γίνεται πάντοτε με απόφαση του Προέδρου του Δ.Σ του 
Ν.Π.Δ.Δ., ανάλογα με τις ανάγκες των υπηρεσιών, τα προσό¬ 
ντα των υπαλλήλων, την πείρα και τις γνώσεις αυτών σε ειδι¬ 
κά αντικείμενα, κατά την οποία κατανομή εξετάζονται και τυ¬ 
χόν ειδικές ανάγκες των υπαλλήλων (μητέρες ανήλικων τέ¬ 
κνων, έγκυες γυναίκες, τόπος διαμονής κ.λ.π). 

Προϊστάμενοι Διευθύνσεως και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρούμενοι 
σε περίπτωση απουσίας τους ή κωλύματος από τον κατά 
βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, ρυθ¬ 
μίζεται με τον κανονισμό λειτουργίας του Ν.Π.Δ.Δ. 

Για κάθε θέμα που δεν καλύπτεται ρητά από τον παρόντα 
Οργανισμό Εσωτερικής Υπηρεσίας θα ισχύει ο σχετικός κα¬ 
τά περίπτωση νόμος. 

Από την ψήφιση του παραπάνω Οργανισμού Εσωτερικής 
Υπηρεσίας δεν προκαλείται δαπάνη σε βάρος του Κρατικού 
Προϋπολογισμού και του Προϋπολογισμού του Δήμου Βό- 
χας Ν.Κορινθίας, αλλά προκαλείται δαπάνη σε βάρος του 
προϋπολογισμού του Ν.Π. με την επωνυμία: «ΟΡΓΑΝΙΣΜΟΣ 
ΠΑΙΔΙΚΩΝ ΣΤΑΘΜΩΝ ΔΗΜΟΥ ΒΟΧΑΣ Ν.ΚΟΡΙΝΘΙΑΣ» οικο¬ 
νομικού έτους 2003, ο οποίος ενισχύεται από τους ΚΑΠ, τρο¬ 
φεία κ.λ.π ύψους 312.190,13 ευρώ περίπου εφόσον προσλη- 
φθούν όλοι και για τα επόμενα οικονομικά έτη το ύψος της 
δαπάνης δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κόρινθος, 15 Μάίου 2003 
Με εντολή Γενικού Γραμματέα Περιφέρειας 
Ο Διευθυντής 
I. ΒΟΡΤΕΛΙΝΟΣ 

